Hotărârea Tribunalului din 22 ianuarie 2025 – Melnichenko/Consiliul
(Cauza T-271/22)1
[„Politica externă și de securitate comună – Măsuri restrictive adoptate în raport cu acțiunile care subminează sau amenință integritatea teritorială, suveranitatea și independența Ucrainei – Înghețarea fondurilor – Lista persoanelor, entităților și organismelor cărora li se aplică înghețarea fondurilor și a resurselor economice – Înscrierea și menținerea numelui reclamantului pe listă – Noțiunea de «om de afaceri important implicat în sectoare economice care furnizează o sursă substanțială de venituri guvernului Federației Ruse» – Articolul 2 alineatul (1) litera (g) din Decizia 2014/145/PESC – Articolul 3 alineatul (1) litera (g) din Regulamentul (UE) nr. 269/2014 – Eroare de apreciere – Proporționalitate – Dreptul de proprietate – Dreptul la respectarea vieții private”]
Limba de procedură: engleza
Părți
Reclamant: Andrey Melnichenko (Saint-Moritz, Elveția) (reprezentanți: A. Miron, D. Müller, H. Bajer Pellet, R. Pieri, A. Beaumaine, avocați, și C. Zatschler, SC)
Pârât: Consiliul Uniunii Europene (reprezentanți: B. Driessen, S. Van Overmeire și E. Kübler, agenți)
Intervenientă în susținerea pârâtului: Comisia Europeană (reprezentanți: J.-F. Brakeland, M. Carpus Carcea și L. Puccio, agenți)
Obiectul
Prin acțiunea formulată în temeiul articolului 263 TFUE, reclamantul solicită anularea, în primul rând, a Deciziei (PESC) 2022/397 a Consiliului din 9 martie 2022 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 80, p. 31) și a Regulamentului de punere în aplicare (UE) 2022/396 al Consiliului din 9 martie 2022 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 80, p. 1), în al doilea rând, a Deciziei (PESC) 2022/1530 a Consiliului din 14 septembrie 2022 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 239, p. 149) și a Regulamentului de punere în aplicare (UE) 2022/1529 al Consiliului din 14 septembrie 2022 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 239, p. 1), și, în al treilea rând, a Deciziei (PESC) 2023/572 a Consiliului din 13 martie 2023 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2023, L 75I, p. 134) și a Regulamentului de punere în aplicare (UE) 2023/571 al Consiliului din 13 martie 2023 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2023, L 75I, p. 1), în măsura în care toate aceste acte înscriu și mențin numele său pe listele anexate la actele menționate.
Dispozitivul
Respinge acțiunea.
Îl obligă pe domnul Andrey Melnichenko să suporte propriile cheltuieli de judecată, precum și pe cele efectuate de Consiliul Uniunii Europene.
Comisia Europeană suportă propriile cheltuieli de judecată.
____________
1     JO C 257, 4.7.2022.